En l'Esplai Pasqua participaran 108 xiquets i xiquetes del 23 al 26 d'abril
17 d’abril 2019

La delegació de Joventut de l'Ajuntament de Sagunt organitza l’Esplai Pasqua del 23 al 26 d'abril. L’Esplai Pasqua és un espai d'oci i temps lliure per a xiquets i xiquetes que comptarà amb activitats com tallers de manualitats i jocs, excursions i dinàmiques de conversa en altres idiomes. Es desenvoluparà tant en el col·legi públic Cronista Chabret com en el col·legi públic Cervantes.

  

L'activitat permet els xiquets i xiquetes triar si assistir els quatre dies o dies solts de 9 h a 14 h amb possibilitat de deixar el menor a partir de les 8 h sense cost addicional. El total de participants és de 108 menors entre 3 i 12 anys, dels quals 52 són d'infantil i 56 de primària. El personal consta de 9 monitors i dos voluntaris europeus, personal en pràctiques del cicle de tècnic d'animació sociocultural i personal de pràctiques del curs de Monitor d'Activitats d'Oci i Temps Lliure. 

  

La temàtica que es treballarà durant els quatre dies és la Pasqua en diferents països del món, els dos països dels voluntaris europeus, com són Irlanda i Alemanya, a més d'Austràlia i Espanya. En eixos dies els participants es convertiran en exploradors i aniran coneixent els costums, els jocs i l'idioma mitjançant gimcanas, tallers, danses, jocs propis de cada país, _let’s xat_ (conversa en anglés) i _sprechen_ (conversa en alemany). A més, el divendres els del Port de Sagunt aniran a menjar-se la mona de pasqua i visitar la 

Gerència i els de Sagunt aniran a visitar el Museu Arqueològic i menjar-se la mona de pasqua en el Calvari.

![](/es-va/Actualidad/PublishingImages/Agost 2015/(36)C_EsplaiPasqua.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/en-l-esplai-pasqua-participaran-108-xiquets-i-xiquetes-del-23-al-26-d-abril/ "Facebook")
*   [](http://twitter.com/share?url=https://aytosagunto.es/va/actualitat/en-l-esplai-pasqua-participaran-108-xiquets-i-xiquetes-del-23-al-26-d-abril/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/en-l-esplai-pasqua-participaran-108-xiquets-i-xiquetes-del-23-al-26-d-abril/ "Linked In")
*   [](mailto:?body=https://aytosagunto.es/va/actualitat/en-l-esplai-pasqua-participaran-108-xiquets-i-xiquetes-del-23-al-26-d-abril/)